{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga zakona o izmjenama i dopunama Zakona o sustavu unutarnjih kontrola u javnom sektoru"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TONKA GOLEŠ","NACRT PRIJEDLOGA ZAKONA O IZMJENAMA I DOPUNAMA ZAKONA O SUSTAVU UNUTARNJIH KONTROLA U JAVNOM SEKTORU","Člankom 7.  stavkom 2. ukida se ograničenje u broju mogućnosti produženja rokova za provedbu preporuka i vremensko ograničenje u kojem preporuke moraju biti provedene.\n\n1.Smatramo da je potrebno regulirati krajnji rok  provedbe preporuka, primjerice najviše 12 mjeseci od  prihvaćanja preporuka, uz iznimke, primjerice dugotrajan proces donošenja izmjena i dopuna  zakonskih odredbi, dugotrajni procesi informatizacije itd. na način da se u takvim slučajevima ne propisuje vremensko ograničenje.\n\nPo  predloženoj formulaciji može se podrazumijevati beskonačni rok što nije smisao  preporuka i ostvarenja dodane vrijednosti unutarnje revizije. Dobra praksa je pokazala  da ograničen rok provedbe preporuka rezultira provedbom preporuka,  dok za vrijeme PIFC-a nije bilo nikakvog ograničenja što je rezultiralo  neprovedbom preporuka i/ili slabom provedbom preporuka.  \n\n2.Vezano uz predloženu odredbu nije jasno na koji način  odgovorna osoba institucije donosi odluku o produžetku provedbe preporuka, primjerice je li  pisano u formi odluke s obrazloženjem ili bez obrazloženja  potpisano od revidiranog subjekta i odgovorne osobe institucije  ili samo od odgovorne osobe institucije, s novim planom djelovanja ili bez novog plana djelovanja?\n\n\n3.Predlažemo da se u članku 35. stavku 3.  propiše postupanje s preporukama koje s vremenom postanu neaktualne i nije ih moguće svrstati  u neprovedive.\nNpr. prihvaćena preporuka u 1. kvartalu tekuće godine, a tijekom godine se promijeni unutarnje ustrojstva i/ili propis,   preporuke su bile  provedive  ali više nisu aktualne. \nIIi, prihvaćena preporuka glasi: “Donijeti Strategiju upravljanja rizicima', a sada se predlaže izmjenama i dopuna ZSUK-a da ne treba  TDU  donositi zasebnu  Strategiju  ... kako definirati takvu preporuku, neaktualna, neprovediva."]
[2,"ALIDA KERETIĆ","III. OCJENA I IZVORI POTREBNIH SREDSTAVA ZA PROVEDBU ZAKONA O IZMJENAMA I DOPUNAMA ZAKONA O SUSTAVU UNUTARNJIH KONTROLA U JAVNOM SEKTORU,\nČlanak 5.","Brisanje stavka 4., u članku 27. obrazlaže se da je Ministarstvo rada i mirovinskog sustava predložilo „da se profesija ovlaštenog unutarnjeg revizora u javnom sektoru izostavi s Popisa reguliranih profesija u Republici Hrvatskoj s obzirom na činjenicu da je stečeni certifikat stručnog ovlaštenja za obavljanje poslova unutarnje revizije u javnom sektoru primjenjiv samo u institucijama javnog sektora, a ne na slobodnom tržištu rada, a što je osnovni kriterij za definiranje neke profesije reguliranom.“ \nPrema odredbama Zakona o reguliranim profesijama i priznavanju inozemnih stručnih kvalifikacija (Narodne novine 82/15), pojam „regulirane profesije“ je: \n„Profesionalna djelatnost ili skupina profesionalnih djelatnosti kod kojih su pristup i obavljanje, odnosno način obavljanja djelatnosti na temelju zakonskih akata, odnosno podzakonskih ili drugih akata donesenih na temelju zakonskih ovlaštenja, izravno ili neizravno uvjetovani posjedovanjem određenih stručnih kvalifikacija, kao i profesionalna djelatnost ili skupina profesionalnih djelatnosti kojom se bave članovi strukovnih organizacija s profesionalnim nazivom“\nPoslovi unutarnje revizije obavljaju se na temelju odgovarajućih zakonskih i podzakonskih akata.\nPredlažem, prije brisanja navedenog stavka provjeriti usklađenost zakonske regulative."]